**Zmluva o dielo č. ....... /2017**

**Článok I.**

**Zmluvné strany**

* 1. ***Objednávateľ***

Obchodné meno:

Sídlo:

Štatutárny zástupca:

IČO:

DIČ:

Kontaktná osoba :

Telefón:

Email :

(ďalej len „objednávateľ“)

* 1. ***Zhotoviteľ***

Obchodné meno:

Sídlo:

Štatutárny zástupca:

Osoba oprávnená na rokovanie

vo veciach zmluvy:

v technických veciach:

Bankové spojenie:

IBAN:

IČO:

DIČ:

IČ DPH:

Telefón:

Registrácia:

(ďalej len „zhotoviteľ“)

**Článok II.**

**Právny predpis**

Zmluva o dielo sa uzatvára podľa § 536 a nasl. Zákona č. 513/1991 Zb. (Obchodný zákonník) v znení neskorších predpisov.

**Článok III.**

**Predmet plnenia zmluvy**

3.1. Predmetom tejto zmluvy je zhotovenie diela: **„...................................................“** Zhotoviteľ sa zaväzuje zrealizovať predmet zmluvy, a to za podmienok uvedených v tejto zmluve.

3.2. Zhotoviteľ sa zaväzuje zhotoviť predmet uvedený v bode 3.1 tohto článku zmluvy v rozsahu podľa projektovej dokumentácie, podľa zadania na základe výkazu výmer a za podmienok dohodnutých v zmluve, a zhotovené dielo riadne a včas odovzdať objednávateľovi v zodpovedajúcej kvalite, v súlade so zákonom č. 50/1976 Zb. (Stavebný zákon) a súvisiacich STN.

3.3 Zhotoviteľ je povinný vykonať predmet zmluvy v súlade s jeho ponukou, ktorú predložil objednávateľovi ako uchádzač vo verejnom obstarávaní.

**Článok IV.**

**Miesto plnenia**

Miestom plnenia zmluvy je **„Obec ................“**

**Článok V.**

**Cena diela a rozsah prác**

5.1. Cena diela v celom rozsahu podľa článku III. tejto zmluvy je stanovená dohodou zmluvných strán v zmysle zákona NR SR č. 18/1996 Z. z. o cenách v znení neskorších predpisov a vyhlášky MF č. 87/1996 Z. z. v znení neskorších predpisov. Cena za predmet zmluvy je stanovená vrátane 20 % DPH, cla, dovoznej prirážky a iným zákonom stanovených príplatkov a poplatkov. Zmluvná cena je konečná. Stavebné dielo bude zhotoviteľom vykonané v ponúknutej cene a v požadovanej kvalite.

5.2. Cena predmetu tejto zmluvy je stanovená v nasledovnom členení:

|  |  |  |  |  |
| --- | --- | --- | --- | --- |
| **P.č.** | **Dielo/stavba** | **Cena v EUR****bez DPH** | **DPH 20%** | **Cena v EUR****s DPH** |
| 1. | **„............................................“** | ,- | ,- | ,- |

5.3. Cena je viazaná na výkaz výmer, ktorý predložil objednávateľ ako podklad do súťaže, čo je do kvality a množstiev podrobne špecifikované ponukovým rozpočtom zhotoviteľa, ktorý tvorí prílohu č.1. tejto zmluvy. Cena zohľadňuje kvalitatívne a dodacie podmienky materiálov, výrobkov a stavebno-montážnych prác, zodpovedajúce STN a všeobecne záväzným predpisom vo výstavbe.

5.4 V cene uvedenej v ods. 2 tohto článku sú zahrnuté aj náklady na:

 a) vybudovanie, prevádzku, údržbu a vypratanie staveniska,

 b) práce a dodávky nutné k vykonaniu diela v parametroch predpísaných v projektovej dokumentácii,

c) všetky doklady potrebné ku kolaudácii stavby (v prípade potreby), k uvedeniu diela do prevádzky a jeho užívaniu vyplývajúce z príslušných právnych predpisov a STN noriem (vydané odborne spôsobilými osobami) vzťahujúce sa na predmet zákazky.

**Článok VI.**

**Práce nad rámec zmluvy vyvolané objednávateľom**

6.1. V prípade zmeny rozsahu prác, vyvolaných objednávateľom tieto budú odsúhlasené za nasledovných podmienok:

* na základe záznamu v stavebnom denníku, že objednávateľ požadoval stavebné a montážne práce a dodávky, ktoré neboli obsiahnuté v projektovej dokumentácii resp. požadoval napr. zmenu materiálov, atď.
* v prípade súhlasu zainteresovaných (objednávateľ, projektant, zhotoviteľ) so zmenou, vypracuje zhotoviteľ dodatok k rozpočtu podľa požiadaviek objednávateľa.

Dodatok k rozpočtu bude podkladom pre spracovanie dodatku k tejto zmluve, po odsúhlasení ktorého zhotoviteľ pristúpi k realizácii naviac prác.

6.2. Pre ocenenie výkazu výmer u naviac prác bude zhotoviteľ používať ceny nasledovne:

a) pri položkách, ktoré sa vyskytovali v rozpočte resp. v ocenených odchýlkach bude používať ceny z týchto rozpočtov

b) pri položkách, ktoré sa v rozpočte nevyskytovali predloží zhotoviteľ v prílohe kalkuláciu ceny, ktorú musí objednávateľ odsúhlasiť

6.3. Zhotoviteľ si vyhradzuje právo nerealizovať naviac práce vyvolané objednávateľom, v prípade, ak objednávateľ nebude dodatky, viažuce sa ním vyvolané naviac práce na predmet zmluvy akceptovať.

**Článok VII.**

**Čas plnenia**

7.1. Zhotoviteľ sa zaväzuje dielo špecifikované v článku III. tejto zmluvy zhotoviť takto:

7.1.1. Termín splnenia predmetu zmluvy je 150 kalendárnych dní odo dňa odovzdania a prevzatia staveniska zhotoviteľovi.

7.1.2. Zmluvné strany sa dohodli, že zhotoviteľ nie je v omeškaní s lehotou výstavby diela po dobu, po ktorú nemohol plniť svoju povinnosť, súvisiacu s realizáciou predmetu plnenia tejto zmluvy následkom okolností vzniknutých na strane objednávateľa. V takomto prípade sa lehota výstavby predlžuje o dobu prerušenia prác zo strany objednávateľa. Takéto skutočnosti musia byť zapísané v stavebnom denníku.

7.2. V prípade zmeny riešenia zo strany objednávateľa, ktorá si vyžaduje zmenu diela, sa lehota výstavby predĺži úmerne o dobu potrebnú na realizáciu tejto zmeny.

7.3 Objednávateľ sa zaväzuje, že dokončené dielo prevezme a zaplatí za jeho zhotovenie dohodnutú cenu.

7.4 Trvanie zmluvy do 31.12.2019

**Článok VIII.**

**Zoznam zodpovedných osôb**

Zoznam osôb zodpovedných za riadenia stavebných prác pri realizácii predmetu tejto zmluvy o dielo:

Za zhotoviteľa: -

**Článok IX.**

**Podmienky uskutočnenia prác**

**Spolupôsobenie objednávateľa, zodpovednosť za škodu, stavenisko, zabezpečenie ochrany staveniska a poistenia stavby, požiarne predpisy a predpisy BOZP**

9.1. Zhotoviteľ zodpovedá za škody počas realizácie diela. Stavba sa realizuje na zodpovednosť zhotoviteľa, počas realizácie stavby, zhotoviteľ zodpovedá za škody ktoré môžu nastať počas vykonávania.

9.2. Zhotoviteľ nezodpovedá za poškodenie vedení a zariadení, ktoré nebudú vytýčené pri odovzdávaní staveniska.

9.3. Všetky zmeny a naviac práce je zhotoviteľ povinný zdôvodniť zápisom. Zmeny materiálov nesmú mať vplyv na kvalitu diela.

9.4. Objednávateľ sa zaväzuje vyjadriť svoje stanovisko k predloženému súpisu vykonaných prác do troch dní odo dňa jeho predloženia.

9.5 Zhotoviteľ preberá v plnom rozsahu zodpovednosť za vlastné riadenie postupu prác, za bezpečnosť a ochranu zdravia vlastných pracovníkov na stavbe počas celého jej priebehu ako i za sledovanie a dodržiavanie predpisov bezpečnosti práce a ochrany zdravia pri práci, ako aj platných požiarnych predpisov. Zhotoviteľ je povinný zabezpečiť vybavenie protokolárne prevzatých stavenísk bezpečnostným značením v zmysle nariadenia vlády SR č. 387/2006 Z. z. o požiadavkách na bezpečnostné zdravotné označenie pri práci a nariadenia vlády č. 396/2006 Z. z.. Zhotoviteľ je povinný dodržiavať všetky predpisy, normy, vyhlášky a zákony tykajúce sa BOZP.

9.7. Zhotoviteľ je povinný plniť podmienky tykajúce sa vyjadrení verejnoprávnych orgánov a organizácií ako aj podmienky, za ktorých bolo vydané stavebné povolenie a všeobecne záväzné predpisy pre stavebnú činnosť.

9.8. Zhotoviteľ je povinný použiť pre zhotovenie diela len výrobky, ktoré majú také vlastnosti, aby na dobu predpokladanej existencie stavby bola pri bežnej údržbe zaručená požadovaná mechanická pevnosť a stabilita stavby, požiarna bezpečnosť, hygienické požiadavky, ochrana zdravia a životného prostredia a bezpečnosť pri užívaní stavby.

9.9. Objednávateľ počas realizácie diela má právo kontrolovať vykonávanie prác a priebežne zhotoviteľa upozorniť na prípadné vady s požiadavkou ich odstránenia v primeranej lehote. Zamestnanci objednávateľa môžu vstupovať na stavenisko len pokiaľ sú poverený funkciou stavebného dozoru alebo inou kontrolnou a dozornou činnosťou len na základe súhlasu zhotoviteľa.

9.10. Zhotoviteľ bez zbytočného odkladu upozorní objednávateľa na nevhodné pokyny, ktoré mu objednávateľ dal na vyhotovenie diela. V prípade prerušenia prác z tohto dôvodu nie je zhotoviteľ v omeškaní.

9.11. Zhotoviteľ je povinný zúčastňovať sa pracovných porád a kontrol na stavbe, ktoré bude v priebehu realizácie diela zvolávať objednávateľ. Objednávateľ minimálne sedem pracovných dní vopred písomne oznámi zhotoviteľovi ich presný termín.

9.12. Zhotoviteľ zodpovedá za bezpečnosť práce, ochranu zdravia zamestnancov, bezpečnosť technických zariadení pri stavebných prácach, za dodržiavanie všeobecne záväzných právnych predpisov a STN, týkajúcich sa činností pri vykonávaní diela a ochrany životného prostredia. Pokiaľ porušením tejto povinnosti zhotoviteľa vznikne škoda v priestoroch staveniska alebo v jeho blízkosti, náklady spojené s odstránením tejto škody znáša zhotoviteľ.

9.13. Zhotoviteľ splní svoju povinnosť vykonávať dielo, ktoré je predmetom tejto zmluvy, jeho riadnym dokončením. Podmienkou odovzdania prevzatia diela je úspešné vykonanie všetkých skúšok predpísaných osobitnými predpismi, záväznými normami a projektovou dokumentáciou. Zhotoviteľ protokolárne odovzdá dielo objednávateľovi a objednávateľ je povinný ukončené dielo prevziať, ak sa nevyskytli také vady, ktoré bránia jeho riadnemu užívaniu.

9.14. Pre odovzdanie predmetu zmluvy platí:

* Zmluvné strany vyhotovia protokol o odovzdaní a prevzatí predmetu zmluvy podpísaný osobami oprávnenými konať vo veciach technických. Protokol bude obsahovať najmä základné údaje dokončeného diela, súpis zistených drobných vád a nedorobkov (ak sa takéto vyskytnú), dohodu o opatreniach a lehotách na ich odstránenie, prípadne dohodu o iných právach zo zodpovednosti za vady.
* Ak objednávateľ odmietne podpísať protokol o odovzdaní a prevzatí predmetu zmluvy, spíšu zmluvné strany zápis, v ktorom uvedú svoje stanoviská a ich odôvodnenie.
* Drobné odchýlky od projektovej dokumentácie, ktoré nemenia prijaté riešenie ani nezvyšujú cenu prác, nie sú vadami, ak boli dohodnuté aspoň súhlasným zápisom projektanta a objednávateľa v stavebnom denníku. Tieto odchýlky je zhotoviteľ povinný vyznačiť v projektovej dokumentácii skutočného vyhotovenia.
* Pri preberaní diela zistené prípadné drobné nedorobky, ktorých charakter umožňuje užívanie diela, nie sú dôvodom neprevzatia hotového diela objednávateľom.

9.15. Na odovzdávacom – preberacom konaní sa preverí, či je záväzok zhotoviteľa splnený tak, ako je stanovené v predmete zmluvy, prevedie sa fyzická kontrola vykonaného diela, jeho súčasti a príslušenstva, overia sa revízne správy, atesty a komplexné skúšky stavby.

9.16. Zhotoviteľ je povinný po odovzdaní predmetu zmluvy usporiadať stroje, zariadenia a zvyšný materiál na stavenisku tak, aby dielo mohlo byť riadne užívané, pričom stavenisko je povinný vypratať do 10 dní odo dňa odovzdania a prevzatia diela.

9.17. Bez predchádzajúcej dohody nesmie objednávateľ, resp. užívateľ dielo užívať, ktoré nebolo odovzdané a prevzaté. Za neoprávnené užívanie sa nepovažuje prípad, keď objednávateľ, alebo jeho zmluvný partner vykonáva na neprevzatej dodávke práce podľa projektovej dokumentácie, alebo komplexné skúšky zabudovaných a namontovaných technologických zariadení, ktoré nie sú predmetom plnenia zhotoviteľa.

9.18. Zhotoviteľ nezodpovedá za škody, ktoré vzniknú pre predčasnom užívaní stavby, na ktorom sa zmluvné strany dohodli a boli preukázateľne spôsobené zo strany objednávateľa. Zhotoviteľ ich na základe vzájomnej dohody a dodatku k zmluve odstráni na náklady objednávateľa.

9.19. Zhotoviteľ sa zaväzuje dodržať pri realizácii diela podmienky určené príslušným stavebným úradom v stavebnom povolení.

**Článok X.**

**Platobné podmienky**

10.1. Počas realizácie diela bude zhotoviteľ fakturovať predmet zmluvy 1 krát mesačne. Podkladom pre vyhotovenie faktúry bude zhotoviteľom vyhotovený súpis zmluvne dohodnutých a vykonaných prác a dodávok písomne odsúhlasený zástupcom objednávateľa a ocenený jednotkovými cenami z ponukového rozpočtu zhotoviteľa, ktorý tvorí prílohu č.1. tejto zmluvy.

10.2. Zhotoviteľ predloží technickému dozoru súpis vykonaných prác a dodávok na potvrdenie v posledný deň mesiaca. Súpis vykonaných prác, vrátane ich ocenenia, schvaľuje objednávateľ po predchádzajúcom odsúhlasení technickým dozorom do troch pracovných dní. Ak objednávateľ v stanovenej lehote súpis vykonaných prác neschváli alebo neuvedie dôvody jeho neschválenia, platí nevyvrátiteľná domnienka, že súpis zhotoviteľa je objednávateľom schválený.

10.3. Na základe potvrdeného súpisu zmluvne dohodnutých a vykonaných prác a dodávok vyhotoví zhotoviteľ faktúru – daňový doklad a doručí ju na adresu objednávateľa.

10.4. Faktúry vystavené zhotoviteľom musia obsahovať všetky náležitosti daňového dokladu v súlade s platnou právnou úpravou SR. V prípade, že daňový doklad nebude obsahovať tieto náležitosti, objednávateľ má právo vrátiť ho na doplnenie a prepracovanie. V takomto prípade sa preruší lehota splatnosti a nová lehota splatnosti pre objednávateľa začne plynúť prevzatím daňového dokladu.

10.5. Lehota splatnosti všetkých vystavených faktúr zhotoviteľom je 60 dní od jej doručenia objednávateľovi. Za deň úhrady sa považuje deň odpísania z účtu objednávateľa.

**Článok XI.**

**Zodpovednosť za vady a záruky**

11.1. Zhotoviteľ zodpovedá za to, že predmet plnenia má v dobe prevzatia zmluvne dohodnuté vlastnosti, že zodpovedá technickým normám a predpisom SR, a že nemá chyby, ktoré by rušili, alebo znižovali hodnotu alebo schopnosť jeho používania k zvyčajným alebo v zmluve predpokladaným účelom.

11.2. Zhotoviteľ zodpovedá za vady, ktoré predmet má v čase jeho odovzdania objednávateľovi. Za vady, ktoré sa prejavili po odovzdaní diela, zodpovedá zhotoviteľ iba vtedy, ak boli spôsobené porušením jeho povinností.

11.3. Zhotoviteľ nezodpovedá za vady diela, ktoré boli spôsobené použitím veci, poskytnutých objednávateľom a zhotoviteľ, ani pri vynaložení odbornej starostlivosti nevhodnosť týchto vecí nemohol zistiť, alebo na ne objednávateľa upozornil a objednávateľ na ich použití trval. Zhotoviteľ tak isto nezodpovedá za vady, spôsobené dodržiavaním nevhodných pokynov daných objednávateľom, ak zhotoviteľ na nevhodnosť týchto pokynov upozornil a objednávateľ na ich dodržaní písomne trval alebo ak zhotoviteľ túto nevhodnosť nemohol zistiť.

11.4. Záručná doba na stavebné práce je 60 mesiacov od odovzdania a prevzatia diela. Na tovary a zariadenia platí záruka daná výrobcom.

11.5. Záruka sa vzťahuje na dielo za predpokladu riadnej starostlivosti a údržby diela objednávateľom. Záruka sa nevzťahuje na prípady poškodenia diela, resp. poškodenia živelnou pohromou.

11.6. Zhotoviteľ sa zaväzuje začať s odstraňovaním prípadných vád predmetu plnenia reklamovaných objednávateľom do 15 dní odo dňa reklamácie, ak nedôjde k obojstranne dohode o inom termíne.

11.7. Objednávateľ je povinný umožniť zhotoviteľovi prístup do priestorov, kde sa majú záručné vady odstraňovať.

**Článok XII.**

**Zmluvné pokuty a sankcie**

12.1. V prípade, že zhotoviteľ neodovzdá zrealizovaný predmet zmluvy v zmluvnom termíne, objednávateľ má právo na zmluvnú pokutu vo výške 0,01 % z ceny diela bez DPH za každý deň omeškania.

12.2. V prípade, že je objednávateľ v omeškaní s úhradou faktúry, zhotoviteľ má právo na úroky z omeškania v zmysle § 369 Obchodného zákonníka.

**Článok XIII.**

**Odstúpenie od zmluvy**

13.1. Od zmluvy možno odstúpiť v prípadoch, ktoré stanovuje zmluva a § 344 a nasl. Obchodného zákonníka.

13.2. Odstúpenie od zmluvy môže byť obmedzené na určitú časť zmluvných prác a dodávok.

13.3. Odstúpenie od zmluvy musí byť druhej strane oznámené písomne.

13.4. Objednávateľ je oprávnený odstúpiť od zmluvy v prípade podstatného porušenia zmluvy zo strany zhotoviteľa, za čo sa považujú tieto skutočnosti:

* ak zhotoviteľ v rozpore s ustanoveniami zmluvy prejavil svoj úmysel nepokračovať v plnení zmluvy,
* ak zhotoviteľ bude preukázateľne realizovať predmet zmluvy v rozpore s dohodnutými podmienkami tejto zmluvy, ak ide o vady, na ktoré bol zhotoviteľ písomne upozornený a ktoré napriek tomu neodstránil v primerane poskytnutej lehote.

**Článok XIV.**

**Náhrada škody, právne vzťahy a dôsledky neplnenia zmluvy, vyššia moc**

14.1. Každá zo zmluvných strán má nárok na náhradu škody, vzniknutej v dôsledku porušenia záväzku druhou stranou, a to v zmysle § 373 a nasl. ustanovení Obchodného zákonníka. Jej výška bude vzájomne prerokovaná. Vecný rozsah rozpracovanosti nákladov ako aj finančné ohodnotenie bude odsúhlasené komisionálne zástupcami oboch zmluvných strán.

14.2. Objednávateľ je oprávnený odstúpiť od zmluvy úplne alebo čiastočne ak napriek prepracovaniu alebo nápravným opatreniam dodávateľa sú dodávky a práce alebo ich časti vadné v takom rozsahu, že ďalšie plnenie zmluvy nie je pre objednávateľa prijateľné.

14.3. Zhotoviteľ je povinný dbať na dodržiavanie pracovnej disciplíny, opatrení bezpečnosti a ochrane zdravia pri práci a požiarnej ochrany svojich zamestnancov a zamestnancov svojich subdodávateľov (osobitne zákazu požívania alkoholu a omamných látok) a dodržiavať všetky zmluvné podmienky.

14.4. V prípade výskytu vyššej moci (živelné pohromy, zemetrasenie, vojna) nie je neplnenie predmetu zmluvy sankciované a po dobu trvania vyššej moci neplynie doba výstavby.

**Článok XV.**

**Stavebný denník**

15.1. Pri vedení stavebného denníka sa budú zmluvné strany riadiť ustanoveniami § 46d zákona č.50/1976 Zb. (Stavebný zákon) v platnom znení.

* 1. Do stavebného denníka môžu robiť záznamy len stavbyvedúci zhotoviteľa, prípadne jeho zástupca a stavebný dozor objednávateľa, prípadne jeho zástupca alebo iný poverený zástupca objednávateľa, resp. projektant stavby.
	2. Zhotoviteľ je povinný viesť odo dňa prevzatia staveniska stavebný denník, do ktorého bude denne zaznamenávať všetky skutočnosti podstatné pre naplnenie tejto zmluvy – postup realizácie prác, kvalitu vykonávania prác, prípadné odchýlky od projektovej dokumentácie. Záznamy vedie stavbyvedúci, resp. jeho zástupca a priebežne ich bude potvrdzovať stavebný dozor objednávateľa.
	3. V stavebnom denníku musia obe zmluvné strany reagovať na zápisy najneskôr do troch pracovných dní po dátume ich vyhotovenia. Ak zmluvná strana, ktorej bol zápis určený do troch pracovných dní na zápis nereaguje, považuje sa zápis za súhlasne potvrdený.
	4. Všetky prípadné naviac práce a zmeny predmetu zmluvy musia byť pred ich realizáciou odsúhlasené stavebným dozorom v stavebnom denníku a upravené písomnou zmluvou príp. dodatkom.

**Článok XVI.**

**Riešenie sporov, spoločné a záverečné ustanovenia**

16.1. Práva a povinnosti zmluvných strán vyplývajúcich z tejto zmluvy sa riadia ustanoveniami tejto zmluvy. Práva a povinnosti zmluvných strán touto zmluvou neupravené sa riadia ustanoveniami Obchodného zákonníka a podporne ustanoveniami Občianskeho zákonníka v znení ich zmien a doplnkov.

16.2. Všetky spory, vyplývajúce z plnenia tejto zmluvy, budú zmluvné strany riešiť predovšetkým dohodou a vzájomným rokovaním. V prípade, ak k tejto dohode nedôjde, bude spor predložený k rozhodnutiu príslušného obchodného súdu podľa sídla obžalovaného, v zmysle príslušných ustanovení Občianskeho súdneho poriadku.

16.3. Zmluvu môžu zmluvné strany meniť len písomnými obojstranne odsúhlasenými a podpísanými dodatkami.

16.4. Táto zmluva sa vyhotovuje v troch rovnopisoch, z ktorých objednávateľ obdrží dve vyhotovenia a zhotoviteľ jedno vyhotovenie.

16.5. Ďalšie zmluvné podmienky, ktoré nie sú špecifikované v tejto zmluve, sú predmetom rokovania pri podpise zmluvy medzi zhotoviteľom a objednávateľom v rozsahu ustanovení platného Obchodného zákonníka a právnych predpisov upravujúcich rozpočtové hospodárenie objednávateľa a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

16.6. Zhotoviteľ je povinný strpieť výkon kontroly/auditu/overovania súvisiaceho s dodaným službami kedykoľvek počas platnosti a účinnosti zmluvy o nenávratnom finančnom príspevku pre projekt a to oprávnenými osobami, ktorými sú najmä poskytovateľ nenávratného finančného príspevku a ním poverené osoby, Najvyšší kontrolný úrad SR, príslušná správa finančnej kontroly, Certifikačný orgán a ním poverené osoby, Orgán auditu, jeho spolupracujúce orgány a nimi poverené osoby, splnomocnení zástupcovia Európskej komisie a Európskeho dvora audítorov, osoby prizvané orgánmi, ktoré sú uvedené ako oprávnené osoby v súlade s príslušnými právnymi predpismi SR a ES, a poskytnúť im všetkú potrebnú súčinnosť.

16.7. Zmluva nadobúda platnosť dňom jej podpísania obidvomi zmluvnými stranami. Zmluva je účinná dňom nasledujúcim po dni obdržania Rozhodnutia o pridelení finančných prostriedkov z Pôdohospodárskej platobnej agentúry, nie však skôr ako dňom nasledujúcim po dni jej zverejnenia podľa § 47a, ods. 1 Občianskeho zákonníka v nadväznosti na § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov. Objednávateľ bezodkladne upovedomí zhotoviteľa o tejto skutočnosti. Zmluva môže nadobudnúť účinnosť aj v časti, pokiaľ pridelená dotácia spolu s požadovanou spoluúčasťou objednávateľa nebude kryť realizáciu celého diela, za predpokladu, že sa zmluvné strany písomne dohodnú o vecnom rozsahu vo vzťahu ku ktorému táto zmluva nadobudne účinnosť.

16.8 Zhotoviteľ počas doby plnenia zamestná minimálne jednu osobu, ktorá spĺňa minimálne dva z nasledujúcich predpokladov:

1. Má trvalý pobyt a žije v obci, v ktorej je stavba realizovaná;
2. Po dobu viac ako šesť po sebe nasledujúcich mesiacov neboli zamestnané inak ako prácou vykonávanou pri aktivačnej činnsoti, alebo prácou vykonávanou prostredníctvom dohody o vykonaní práce alebo dohody o pracovnej činnosti patria k rómskemu etniku

16.9. Súčasťou tejto zmluvy je:

* príloha č. 1. Ponukový rozpočet – ocenený výkaz výmer

V ............................ dňa .......................

 ..................................................... ....................................................

 za objednávateľa za zhotoviteľa